Diari Oficial de la Generalitat Valenciana


Sumari del DOGV 7621, del 23-09-2015 (2015/7749)

DECRET 11/2015, de 14 de setembre, del president de la Generalitat, sobre el cessament i el nomenament de les persones titulars de la secretaria i de la secretaria adjunta de l'Alt Consell Consultiu en Investigació, Desenrotllament i Innovació de la Presidència de la Generalitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7621

Data del DOGV
:   23-09-2015

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2015/7749


Data del document
:   14-09-2015

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Alt Consell Consultiu En Investigació, Desenvolupament i Innovació de la Presidència de la Generalitat

DECRET 11/2015, de 14 de setembre, del president de la Generalitat, sobre el cessament i el nomenament de les persones titulars de la secretaria i de la secretaria adjunta de l'Alt Consell Consultiu en Investigació, Desenrotllament i Innovació de la Presidència de la Generalitat. [2015/7749]  
El Reglament de l'Alt Consell Consultiu en Investigació i Desenrotllament de la Presidència de la Generalitat (ACC I+D+i), aprovat pel Decret 136/2006, de 29 de setembre, i modificat pel Decret 31/2012, de 10 de febrer, ambdós del Consell, determina que la Presidència de l'ACC I+D+i nomenarà les persones que hagen d'exercir la secretaria i la secretaria adjunta, que podran ser-ne membres o personal al servici de la Generalitat, i que en este últim cas, actuaran amb veu però sense vot. De la mateixa manera, i en el mateix article assenyalat, es prescriu que el nomenament i el cessament de les persones titulars serà publicat en el Diari Oficial de la Comunitat Valenciana.  
  
Per això, i de conformitat amb allò que disposa l'article 10, apartat 3, del Reglament de l'Alt Consell Consultiu en Investigació, Desenrotllament i Innovació de la Presidència de la Generalitat (ACCI+D+i), aprovat pel Decret 136/2006, de 29 de setembre, del Consell, i modificat pel Decret 31/2012, de 10 de febrer, així mateix del Consell, així com els articles 12 i 34.2 de la Llei 5/1983, de 30 de desembre, del Consell,  
  
  
DECRETE  
  
Primer. Cessaments  
1. El cessament, com a titular de la secretaria de l'Alt Consell Consultiu en Investigació, Desenrotllament i Innovació de la Presidència de la Generalitat, de la persona titular de la secretaria autonòmica competent en matèria d'educació, i agrair-li els servicis prestats.  
2. El cessament, com a titular de la secretaria adjunta de l'Alt Consell Consultiu en Investigació, Desenrotllament i Innovació de la Presidència de la Generalitat, de la persona titular de la Subdirecció General del Gabinet Tècnic de la Presidència, i agrair-li els servicis prestats.  
  
  
Segon. Nomenaments  
1. Nomenar la persona titular de la subsecretaria de la Presidència com a titular de la secretaria de l'Alt Consell Consultiu en Investigació, Desenrotllament i Innovació de la Presidència de la Generalitat, amb efectes des del dia de la firma d'este decret.  
2. Nomenar la persona titular de la subsecretaria de la conselleria competent en matèria d'hisenda com a titular de la secretaria adjunta de l'Alt Consell Consultiu en Investigació, Desenrotllament i Innovació de la Presidència de la Generalitat, amb efectes des del dia de la firma d'este decret.  
  
València, 14 de setembre de 2015  
  
El president de la Generalitat,  
XIMO PUIG I FERRER